Document ID: /roh_data/filtered/fineweb-2-filterrobots_roh.jsonl.gz/27566

Sonda, ils 28 da matg dat la Svizra a Genevra encunter la Belgia, ch'è actualmain il numer 1 da la glista mundiala da ballape. E venderdis, ils 3 da zercladur è lura l'ultim test a Lugano encunter la Moldavia.
En la stretga patria dal trenader naziunal
Lugano è era il lieu nua che l'equipa da Vladimir Petkovic ha ses camp da trenament per sa preparar sin l'EURO en Frantscha. Petkovic ha pia tscharnì sia stretga patria per quai camp. Il trenader da la naziunala svizra viva gia dapi varga 20 onns en il Tessin. Igl é gia la segunda giada che la Svizra ha in camp da trenament pli lung a Lugano. L'onn 2008, cura che l'EURO è stada en la Svizra ed en l'Austria, è la Svizra sa preparada a Lugano sin quai turnier. Lura era Köbi Kuhn anc trenader naziunal svizzer.
Da Lugano a Montpellier
Suenter il camp da trenament a Lugano ed ils 2 gieus da test encunter la Belgia e la Moldavia, parta l'equipa svizra vers Montpellier. Là e l'equipa svizra da chasa durant il campiunadi d'Europa. Adversaris en ils gieus da gruppa èn l'Albania, la Rumenia e la Frantscha.